Pompierii militari intervin în aceste momente la un accident rutier produs pe raza localității Petriș, județul Bistrița-Năsăud, accident în care sunt implicate opt persoane, dintre care șase sunt copii, potrivit Mediafax.
La nivelul județului a fost activat Planul Roșu de Intervenție.
„Pompierii militari intervin în aceste momente la un accident rutier produs pe raza localității Petriș. Din primele informații, în accidentul rutier sunt implicate 8 persoane, dintre care 6 sunt copii. Un adult este inconștient”, anunță ISU Bistrița-Năsăud.
La fața locului au fost direcționate două echipaje SMURD (terapia intensivă mobilă și un echipaj de prim ajutor), autospecială de transport victime multiple, un echipaj de descarcerare și un echipaj de la Serviciul de Ambulanță Județean Bistrița-Năsăud.
La nivelul județului Bistrița-Năsăud a fost activat Planul Roșu de Intervenție.